alexandrainst/scandi-wiki huggingface dataset:
Månekåsen

Springaren Månekåsen (etter spelemannen Sveinung Månekåsa frå Seljord) er mykje nytta i austre Telemark og i Numedal. Slåtten er òg kalla Makalausen eller Løytnantdrengen. Det siste namnet knyt slåtten til Pål Løytnantsdreng frå Numedal, eller far hans, Knut Øyanhaugen, som tente som løytnant i Tønsberg i unge år. I Telemark er slåtten rekna som Gibø-tradisjon, etter mellom anna Johannes Dale og Eilev Smedal.

Variantgruppa 

Slåttegruppa har katalognummer 506 i hardingfeleverket. Tre variantar er samla i Seljord, og tre i Numedal, i tillegg til ein frå Tinn. Slåtten har òg vore bruka i Krødsherad, under namnet Leirplassingen (Johan Kleven, ikkje teken med i lista). Leirplassingen er elles eit namn knytt til nr 528, ein variant av springaren Falkeriset.

 a: Gibøspringar, etter Johannes Dale, Tinn . Slåtten er òg kalla Syrgjefuen. Nedskrift Eivind Groven 1961 etter opptak i NRK (G 1271, NRK magn. 1980). Tradisjon etter Håvard Gibøen.

 b: Springar, etter Hans Smeland, Seljord . Nedskrift Arne Bjørndal 1911 (B 816). Smeland hadde slåtten etter Kjetil Håvardsson, son av Håvard Gibøen. Forma er heller knapp, og manglar det siste veket.

 c: Månekåsen, etter Magne Manheim, Seljord . Nedskrift Sven Nyhus 1976. Oppkalla etter Sveinung Månekåsa frå Seljord.

 d: Gibøspringar/Makalausen, etter Eilev Smedal, Seljord . Nedskrift Eivind Groven 1936 (G 364) Groven spela inn slåtten for NRK i 1949. 

 e: Løytnantdrengen, etter Steingrim Haukjem, Veggli . Nedskrift Eivind Groven 1960 (G 1180). Slåtten er og kalla Tangeslåtten. 

 f: Løytnantdrengen, etter Halvor Kaasin, Nore . Nedskrift Sven Nyhus 1976. 

 g: Tangeslåtten, etter Hellik Juveli, Flesberg . Nedskrift Sven Nyhus 1976. Slåtten har namn etter spelemannen Torstein Tangen frå Flesberg.

Norske slåttar
Stordalen

Stordalen i Meråker er ei grend i Meråker kommune i eit dalføre med same namn. Grenda ligg 11-16 km sør for mellomriksvegen E14 som går tvers gjennom kommunen og over til Sverige. Den nedre folkesette delen av dalen vert kalla Dalådal. Dette namnet omfattar også den midtre folketome delen av dalen.

Geografi i Meråker
Bygder i Trøndelag
Torsbjørkdalen

Torsbjørkdalen er ein ca 15 km lang dal i Meråker kommune i Trøndelag fylke. Dalen ligg sør for hovuddalføret og er folkesett ei halv mil oppover. Elva Torsbjørka renn gjennom dalen og møter Stjørdalselva i sentrum av Meråker. På vestsida av dalen ligg ei rad fjell på over 1000-1100 moh. Aust for dalen skil ein skogkledd ås dalen frå Stordalen. Øvste delen av Torsbjørkdalen ligg inne i Skarvan og Roltdalen nasjonalpark.

Geografi i Meråker
Dalar i Trøndelag
Laba

Laba (russisk Лаба) er ei elv i Nord-Kaukasus i Russland og ei av sideelvane til Kuban frå venstre. Etter at Store Laba og Vesle Laba renn saman vert elva berre kalla Laba. Desse elvane har utspring ved isbreane på nordsida av Store Kaukasus. Lengda på elva medrekna Store Laba er 347 km og med Vesle Laba 214 km. Elva har eit nedslagsfelt på  km². I øvre delen av Laba renn ho gjennom djupe gjel og kløfter, medan den nedre delen av elva er langt rolegare. I nærleiken av munningen har elva ei middelvassføring på 95,7 m³/s. Laba frys til i slutten av desember, men ikkje kvart år, og vert isfri att i slutten av februar eller byrjinga av mars. 

Dei viktigaste sideelvane hennar er Laby og Tsjamlyk frå høgre og Fars frå venstre. Elva vert nytta til vatning.

Store Laba 
Store Laba har utspring ved fjellet Psjisj (3790 moh) i Karatsjajevo-Tsjerkessia på grensa til Abkhasia. Elva tar imot ei rekkje sideelvar. Den høgre sideelva Pkhija spring ut frå Zakyn-Syrt (3097 moh). Av sideelvar frå venstre finn ein Santsjaro, Makera, Mamkhurts, Damkhurts, Zakan og Beskes. Det ligg fleire landsbyar ved elva, som Pkhija, Zagedan, Damkhurts, Rozjkao, Psemen, Kurdzjinovo, Jersjov, Podskalnoje, Predgornoje og andre i Karatsjajevo-Tsjerkessia og Akhmetovskaja, Tsjernoretsjenskaja, Gofitskij i Krasnodar. Ved KalLenkjetitteladzjinskaja renn Store Laba i lag med Vesle Laba.

Vesle Laba 
Vesle Laba eller Malaja Laba spring ut frå brear i fjella Tsakhvoa (3345 moh) i Krasnodar kraj i Kaukasus biosfærereservat. Vesle Laba renn gjennom byen Psebaj og ei rekkje russisk, kosakkstader, gardar og landsbyar.

Laba 

Sjølve Laba renn over eit flatt område i Karsnodar kraj. Etter den urbanliknande busetnaden Mostovskoj renn ho langs grensa til Adygeja. På høgre sida av elva, i Krasnodar, ligg byane Labinsk og Kurganinsk, og dei mindre stadaneZassovskaja, Vladimirm Rodnikovskaja Temirgojevskaja, Vozdvizjenskaja, Tenginskaja, Novolabinskaja og  Nekrasovskaja. På den andre sida av grensa finn ein dei russiske landsbyane Hodz,  Natyrbovo, Kosjekhabl, Egerukhaj, Sokolov, Psjizo, Dzjambitsji, Saratov og Khatukaj. Laba munnar ut i Kuban ved byen Ust-Labinsk. 

På dei flate slettene tar Laba imot mange sideelvar, dei fleste av dei regulert.

Kjelder 
Denne artikkelen bygger på «Лаба» frå , den 6. oktober 2008. 
 

Elvar i Russland
Elvar i Adygeja
Elvar i Krasnodar kraj
Elvar i Karatsjajevo-Tsjerkessia

os:Лабæ (цæугæдон)
Rufabgo

Rufabgo (russisk Большой Руфабго; adygeisk бешеный, Besjenyj eller строптивый, Stroptivyj) er ei elv i Adygia i Russland og ei av sideelvane til Belaja. Elva inneheld minst 15 fossar av ulik storleik, ein av dei, Pevitsjia Kosa, har eit fall på 30 meter. 

Tre kilometer opp i elva er det funne spor frå både paleolittiske busetnader og busetnader frå seinmellomalderen. 

Elva renn gjennom ein dal med bøkeskog og er berre om lag 17 km lang.

Kjelder 

 Denne artikkelen bygger på «Руфабго» frå , den 6. oktober 2008.

Bakgrunnsstoff 

 spektr.info om elva (russisk)
 Bilete av elva  (russisk)

Elvar i Russland
Elvar i Adygeja
Bija

Bija (russisk Бия) er ei elv i Republikken Altaj og Altaj kraj i Russland og ei av sideelvane til Ob. Ho spring ut frå Teletskojesjøen og har ei lengd på 301 km. Nedslagsfeltet hennar er på  km². 
	
Elva vert nytta av turistar for rafting og i den øvre delen av elva er det fleire stryk. Delen av elva frå Teletskoje til ho møter Sarykoksja er klårt og kaldt.

Store sideelvar 
 Pyzja — frå venstre
 Sarykoksja — frå venstre. 
 Lebed — frå høgre

Busetnader 

Byen Bijsk ligg ved Bija. 

Der elva renn ut frå Teletskjoe ligg landsbyane Artybasj og Iogatsj. Iogatsj er eit senter for skogsdrift og eit turistmål i området. Lenger nede i elva finn ein Verkh-Bijsk og Turotsjak.

Kjelder 
 Denne artikkelen bygger på «Бия» frå , den 6. oktober 2008.

Bakgrunnsstoff 

Elvar i Russland
Elvar i Republikken Altaj
Elvar i Altaj kraj
Sideelvar til Ob
Katun

Sjå også stoffet kaliko.

Katun (russisk Катунь) er ei elv i Republikken Altaj og Altaj kraj i Russland. Ho renn saman med elva Bija og dannar elva Ob, om lag 19 km sørvest for Bijsk. 

Katun er 688 km lang og har eit nedslagsfelt på  km². Ho spring ut frå isbreane på sørsida av fjellet Belukha. Elva frys til seint i november eller tidleg i desember og vert isfri att tidleg eller i midten av april. Katun har få sideelvar, mellom anna Argut, Tsjuja, Koksa og Sema. Elva er framkommeleg for skipsfart.

Kjelder 
 Denne artikkelen bygger på «Katun River» frå , den 6. oktober 2008. 
 

Elvar i Russland
Elvar i Republikken Altaj
Elvar i Altaj kraj
Sideelvar til Ob
Matching Mole

Matching Mole var eit engelsk progressivt rockeband assosiert med Canterbury scene. Robert Wyatt skipa bandet i oktober 1971 etter han slutta i Soft Machine og hadde spelt inn det første soloalbumet sitt, The End of an Ear (4. desember 1970). Han fortsette i rolla som vokalist og trommer, og fekk med seg David Sinclair frå Caravan på orgel og piano, Dave MacRae på elektrisk piano, Phil Miller frå Delivery på gitar og Bill MacCormick frå Quiet Sun på bass. Namnet er eit ordspel på Machine molle, den franske omsetjinga av det førre bandet til Wyatt, Soft Machine.

Karriere
Det første, sjølvoppkalla albumet deira kom ut april 1972 og det meste vart komponert av Wyatt sjølv, med unntak av «O Caroline» (ein song avDave Sinclair med tekst av Wyatt etter det nyleg var slutt med kjærasten Caroline Coon) og Phil Miller sin «Part of the Dance».  Sinclair var kort tid etter ute av gruppa og vart erstatta av den newzealandske klaverspelaren og komponisten Dave MacRae, som alt hadde vore gjesteartist på det første albumet. Det andre albumet deira, Matching Mole's Little Red Record var produsert av Robert Fripp frå King Crimson og kom ut i november 1972. Dette albumet bar meir preg av samarbeid, der Wyatt skreiv tekstane og vokalmelodiane, og let dei andre i bandet komponere musikken. 

Matching Mole vart oppløyst seint i september 1972 like etter dei fullførte ein turné i Europa som oppvarmingsband for Soft Machine. Sinclair og Miller skipa så det meir sukessrike Hatfield and the North. Ei ny besetning, som bestod av Wyatt, MacCormick, den tidlegare Curved Air-klaverspelaren Francis Monkman og jazzsaksofonisten Gary Windo, var meint å spele inn eit tredje album i 1973. Dette vart skrinlagd då Wyatt falt ut av eit vindauge i juni 1973 og vart lam frå livet og ned, og derrmed ikkje kunne spele trommer lenger.

Medverkande
 Bill MacCormick – bass (1971–1972, 1973)
 Robert Wyatt – trommer, vokal, Mellotron (1971–1972, 1973)
 Phil Miller – gitar (1971–1972)
 Dave Sinclair – piano, orgel (1971–1972)
 Dave MacRae – piano, orgel, elektrisk piano, synthesiser (1972)
 Francis Monkman – klaverinstrument (1973)
 Gary Windo – saksofon (1973)

Diskografi

 Matching Mole (april 1972)
 Matching Mole's Little Red Record (november 1973)
 BBC Radio 1 Live in Concert (konsertalbum 1994)
Smoke Signals (konsertalbum 2001)
Mars (konsertalbum 2002)
 On the Radio (2006)
 Live at the BBC 1972 (2013)

Filmar
 2015: Romantic Warriors III: Canterbury Tales (DVD)

Kjelder 
 Denne artikkelen bygger på «Matching Mole» frå , den 6. oktober 2008.

Bakgrunnsstoff 
 Canterbury-miljøet 
 A 1995 Intervju med bassist Bill MacCormick.

Canterbury scene
Musikkgrupper skipa i 1971
Britiske progrockband
Musikkgrupper oppløyste i 1972
Multa

Multa (russisk Мульта) er ei elv i Republikken Altaj i Russland og ei av sideelvane til Katun. Ho renn gjennom Mulitinskijesjøane - Verkhneje Multinskoje, Sredneje Multinskoje og Nizjneje Multinskoje. 

Elva renn i nærleiken av landsbyen Multa-Maralnik. Frå her går det veg til dei nemnde innsjøane. 

Vatnet i elva er kaldt og klårt.

Bakgrunnsstoff 
 Bilete og kart av innsjøane og elva

Kjelder
Denne artikkelen bygger på «Мульта» frå ,  den 6. oktober 2008.  
 

Elvar i Russland
Elvar i Republikken Altaj
Tsjarysj

Tsjarysj (russisk Чарыш) er ei elv i Republikken Altaj og Altaj kraj i Russland og ei av sideelvane til Ob frå venstre.

Elva er 547 km lang og har eit nedslagsfelt på .

Dei største sideelvane hennar er Kumir, Korgon, Sentelek, Inja, Belaja, Loktevka og Maralikha.

Områda rundt Tsjarysj er skogkledd med blandingsskog av bjørk, gran og furu.

Kjelder 

 Denne artikkelen bygger på «Чарыш» frå , den 6. oktober 2008. 

Elvar i Russland
Elvar i Republikken Altaj
Elvar i Altaj kraj
Sideelvar til Ob
Tsjulysjman

Tsjulysjman (russisk Чулышман) er ei elv i Republikken Altaj i Russland. Elva spring ut frå høglandet ved innsjøen Dzjulukul 2200 meter over havet, og munnar ut i Teletskojesjøen som det største tilsiget. Elva er 240 km lang og om lag halvvegs er ho 30-50 meter djup. 
	
Landsbyane Koo og Balyktsja ligg langs elva og ved munningen ligg Ulagan.

Vatnet i elva er kaldt og har ein blå- eller grønaktig farge. 

Elva er rik på fisk, mellom anna harr, aure, sik, gjedde, åbor og lake. 

Tsjulysjman vert nytta av turistar til rafting.

Største sideelvar 
 Tsjutsja — frå høgre
 Basjkaus — frå venstre

Kjelder 
 Denne artikkelen bygger på «Чулышман» frå , den 6. oktober 2008. 
 

Elvar i Russland
Elvar i Republikken Altaj
Sukkerspinntåka

Sukkerspinntåka (teknisk nemning IRAS 17150-3224) er ei protoplanetarisk tåka i stjernebiletet Skorpionen. Avstanden til tåka er ukjend.

Bakgrunnsstoff 

 Hubble tek bilete av sukkerspinntåka og andre døyande stjerner

Kjelder 

Protoplanetariske tåker
Skorpionen
Alej

Alej (russisk Алей) er ei elv i Altaj kraj i Russland og ei av sideelvane til Ob frå venstre. Ho har ei lengd på 858 km og eit nedslagsfelt på om lag . 

Ho sprint ut frå dei nordvestlege områda av Altajfjella i Aust-Kasakhstan oblast i Kasakhstan, nær grensa til Russland. Elva svingar seg over steppene i Altaj kraj, og munnar ut i Ob ved Ust-Aleika sør for Barnaul. Før munningen er elva rundt 70 m brei og 1,5 m djup. Middelvassføringen ved Khabasino, 46 km før munningen er 33,8 m³/s (minimum i februar: 3,5 m³/s, maksimum i mai: 144 m³/s). Alej frys til i november og vert isfri att i april. 

Ved Alej ligg byane Rubtsovsk og Alejsk. Elva vert nytta til vatning av dei nærliggande jordbruksområda.

Kjelder 
 Denne artikkelen bygger på «Алей (река)» frå , den 6. oktober 2008. 
 

Elvar i Russland
Elvar i Kasakhstan
Elvar i Altaj kraj
Sideelvar til Ob
Barnaulka

Barnaulka (russisk Барнаулка) er ei elv i Altaj kraj i Russland og ei av sideelvane til Ob frå venstre. Elva spring ut frå Zerkadnojesjøen og har ei lengd på 207 km. 

Barnaulka har kjelda si i Zerkadnoje sjøen og i utkanten av Barnaul. Dei fleste sideelvane hennar kjem frå venstre, som Voronikha, Rozjnja, Kolyvan, Pansjikha, Sjtabka, Vlasikha og Sukhoj Log. Heile nedslagsfeltet til elva ligg på Pribskojeplatået. 

Den øvre delen av elva renn gjennom ei rekkje innsjøar og eit myrlendt landskap. Dei største innsjøane er Urlapovskoje, Sredneje, Bakhmatovskoje og Pestsjanoje. Alle innsjøane er lange og smale og kan minne om utvida delar av elva. 

Etter at elva har tatt imot Pivovarka renn ho ut i ein kunstig innsjø som vart bygd på 1800-talet. Elva frys til tidleg i november og er islagd til tidleg i april. På det meste vert istjukkleiken 0,7-1 m. 

Byen Barnaul vart grunnlagd ved munningen til Barnaulka i Ob.

Kjelder 
 Denne artikkelen bygger på «Барнаулка» frå , den 6. oktober 2008. 
 

Elvar i Russland
Elvar i Altaj kraj
Sideelvar til Ob
Berd

Berd (russisk Бердь) er ei elv i Altaj kraj og Novosibirsk oblast i Russland og ei av sideelvane til Ob frå høgre. 

Elva spring ut frå vestsida av Salairryggen og renn 30 km i Altaj kraj før ho kryssar grensa til Novosibirsk oblast. Ho munnar ut i Berdskbukta i Novosibirsk-reservoaret, som oversvømte dei nedste 40 km då det stod ferdig. Elva er 363 km lang (opphavleg 416 km), med eit nedslagsfelt på 8 740 km². Middelvassføringa er på 45,8 m³/s. 

Elva frys til i byrjinga av november, og er isdekt til april. 

Det ligg to byar ved Berd, Berdsk og Iskitim.

Kjelder 
 Denne artikkelen bygger på «Бердь (река)» frå , den 6. oktober 2008. 
 

Elvar i Russland
Elvar i Altaj kraj
Elvar i Novosibirsk oblast
Sideelvar til Ob
Bolsjaja Tsjeremsjanka

Bolsjaja Tsjeremsjanka (russisk Большая Черемшанка) er ei elv i Altaj kraj i Russland og ei av sideelvane til Ob frå høgre. 

Elva renn gjennom Belojarsk og oppstår der Vesle Bolsjaja Tsjeremsjanka og fleire andre elvar renn saman. Elva er 15 km lang og ikkje breiare enn 10 meter. Under vårflaumen plar flaumsletta til Ob dekke heile elva. 

Av fisk i elva finn ein brasme, mort, åbor, gjedde og hork

Kjelder 
 Denne artikkelen bygger på «Большая Черемшанка» frå , den 6. oktober 2008. 
 

Elvar i Russland
Elvar i Altaj kraj
Sideelvar til Ob
Burla

Burla (russisk Бурла) er ei elv i Altaj kraj i Russland og Pavlodar oblast i Kasakhstan. 

Elvar har ei lengd på 489 km og eit nedslagsfelt på . Breidda av Burla er myrlendt og ho renn over Kulundasteppa. I tørre år endar elva i innsjøen Bolsjoje Topolnoje på russisk territorium, medan ho i våte år renn ut i innsjøen Bolsjoj Azjbulat i Kasakhstan. 

Middelvassføringa til elva ved munningen i Bolsjoje Topolnoje er berre om lag 3 m³/s.

Kjelder 
 Denne artikkelen bygger på «Бурла (река)» frå , den 6. oktober 2008. 
 

Elvar i Russland
Elvar i Altaj kraj
Elvar i Kasakhstan
Vlasikha

Vlasikha (russisk Власиха ) er ei lita elv i Altaj kraj i Russland og ei av sideelvane til Barnaulki frå venstre. Elva er 17 km lang og delar av ho renn gjennom sørvestlege delar av byen Barnaul

Elva har kjelde i nærleiken av landsbyen Sjakhi Pavlsoky om lag 240 meter over havet. Øvre delar av elva er stundom tørrlagd. Elva vert nytta som drikkevasskjelde.

Kjelder 
 Denne artikkelen bygger på «Власиха (река)» frå , den 6. oktober 2008. 
 

Elvar i Russland
Elvar i Altaj kraj
Kamenka ved Tsjumysj

Kamenka (russisk Каменка) er ei elv i Altaj kraj i Russland og ei av sideelvane til Tsjumysj i nedslagsfeltet til Ob. Ho har ei lengd på 78 km. Landsbyane Zalesovo og Sovjetskoje ligg ved elva. 

Ved breidda av elva er det funne arkeologiske funn i form av gravstader frå 500- til 800-talet. Desse er truleg frå Pazyryk-kulturen.

Kjelder 
 Denne artikkelen bygger på «Каменка (река, приток Чумыша)» frå , den 6. oktober 2008. 
 

Elvar i Russland
Elvar i Altaj kraj
Kasmala

Kasmala (russisk Касмала) er ei elv i Altaj kraj i Russland og ei av sideelvane til Ob frå venstre. Ho spring ut i eit myrområde sør for landsbyen Podstepnoje Rebrihinskogo. Ho munnar ut i Ob i Pavlovsk rajon og har ei lengd på 119 km. Nedslagsfeltet hennar er på 2550 km².

Av sideelvar finn ein Kalmanka, Rebrikha, Barsutsjikha, Torbatsjikha, Borovljanka, Rogozikha, Funtovka, Tsjernopjatovka. Nedslagsfelt er nesten heilt flatt og ligg på Priobskom-platået. Kasmala er regulert av to reservoar, eitt i landsbyen Rebrikha og eitt i landsbyen Pavlovsk. Desse vert nytta til vatning og rekreasjon.

Vårflaumen startar i april og varer til midten eller slutten av mai. Vassnivået i elva stig då med 2-3,5 m. Elva frys til tidleg i november og før isen smeltar i midten av april kan isen vere 1-1,2 meter tjukk. 

Sør for kjelda nær landsyben Kadnikovo Mamontovskogo startar ei anna elv som òg heiter Kasmala. Denne renn sørover i motsett retning. Ho har ei lengd på 49 km og renn gjennom innsjøen Gorkoje.

Kjelder 
 Denne artikkelen bygger på «Касмала (река)» frå , den 6. oktober 2008. 
 

Elvar i Russland
Elvar i Altaj kraj
Sideelvar til Ob
Pivovarka

Pivovarka (russisk Пивоварка ) er ei lita elv i Altaj kraj i Russland og ei av sideelvane til Barnaulka frå venstre. Elva er 7 km lang og heile elva renn gjennom byen Barnaul. Det historiske namnet på elva er Pranka.

Elva hadde tidlegare utspring i ein innsjø Leninskij rajon, men på grunn av vegar som er bygd over elva startar ho i dag frå ein park inne i byen.

Kjelder 
 Denne artikkelen bygger på «Пивоварка (река)» frå , den 6. oktober 2008. 
 

Elvar i Russland
Elvar i Altaj kraj
Sukhoj Log

Sukhoj Log (russisk Сухой Лог) er ei elv i Altaj kraj i Russland og ei av sideelvane til Barnaulka frå venstre. Elva er 11 km lang og renn gjennom vestlege delar av byen Barnaul. 

Området rundt elva er kraftig utbygd.

Kjelder 
 Denne artikkelen bygger på «Сухой Лог (ручей)» frå , den 6. oktober 2008. 
 

Elvar i Russland
Elvar i Altaj kraj
Tsjumysj

Tsjumysj (russisk Чумыш) er ei elv i Altaj kraj og Kemerovo oblast i Russland og ei av sideelvane til Ob frå høgre. Desse elvane møtes 88 km nedanfor byen Barnaul. Tsjumysj oppstår der elvane Kara-Tsjumysj og Tom-Tsjumysj renn saman i Kemerovo oblast. Ho er 644 km lang og har eit nedslagsfelt på 23 900 km². Det meste av elva renn gjennom Bijsko-Tsjumskaja-høgdene. 

Byen Zarinsk ligg ved elva.

Største sideelvar 
 Kara-Tsjumysj (173 km)
 Tom-Tsjumysj (110 km)
 Sary-Tsjumysj (98 km)
 Angurep (48 km)
 Jama (67 km)
 Uksunaj (165 km)
 Taraba (70 km)
 Sungaj (103 km)
 Alambaj (140 km)
 Kamenka (78 km)
 Talmenka (99 km)
 Kasjkaragaikha (84 km)

Høgre del av nedslagfeltet (68 % av arealet) drener sørvestlege område av Salairryggen og Predsalairskaja-ravinen.

Kjelder 
 Denne artikkelen bygger på «Чумыш (река)» frå , den 6. oktober 2008. 
 

Elvar i Russland
Elvar i Altaj kraj
Elvar i Kemerovo oblast
Sideelvar til Ob
Zaber

Zaber er ei elv i Baden-Württemberg i Tyskland, og ei av sideelvane til Neckar frå venstre med ei lengd på 22 km.

Kjelder 
Denne artikkelen bygger på «Zaber» frå ,  den 6. oktober 2008.  
 

Sideelvar til Neckar
Elvar i Tyskland
Baden-Württemberg
Bureja

Bureja (russisk Бурея) er ei elv i Amur og Khabarovsk kraj i Russland og ei av sideelvane til Amur frå venstre. 

Elva oppstår der elvane Pravaja Bureja (Høgre Bureja) og Levaja Bureja (Venstre Bureja) renn saman. Kjelda til Pravaja Bureja på sørsida av Esopryggen, medan Levaja Bureja har utspring på vestsida av ryggen Dusse-Alin. Elva er 623 km lang, men medrekna Pravaja Bureja 739 km lang. Heile nedslagsfeltet hennar er  og omfattar 1500 innsjøar med eit areal på til saman 51 km².

Dei viktigaste sideelvane hennar er Niman, Tujun, Tyrma og Urgal. 

I nedslagsfeltet til Bureja finst det førekomstar av kol og jernmalm.

Burejskaja vasskraftverk er bygd ved elva.

Kjelder 
 Denne artikkelen bygger på «Бурея (река)» frå , den 6. oktober 2008. 
 

Elvar i Russland
Elvar i Amur oblast
Elvar i Khabarovsk kraj
Treskreppa

Springaren Treskreppa er for det meste funnen i Telemark, men slåtten har og vore nytta i Numedal, der han er kalla Ramsen. Rikard Berge gissa på at dette var ein slått Myllarguten skulle ha etter Nils Rekve. Det er og truleg at slåtten kjem frå Olav Napper. Tonematerialet i slåtten er lett attkjenneleg og durprega. 

Slåtten er kalla Treskreppa etter eit møte mellom Myllarguten og ein kar som for med treskreppe på ryggen:

Myllargyten kom av Kongsberg-marknaden, og Millom Kongsberg og Vollane raaka han ein mann som gjekk bar på ei treskreppe. Han fór og selde dropar og andre lækjeraadir. Myllaren bar på feleskrine sitt. Dei kom til røds med einannan vonums meir. "Du er visst spelemann du?", sa mannen med treskreppa. "Aa nei da, nei da!" sa Myllaren. "Dettin e` bare ett fillebraat eg har handla ti meg." Dei sette seg i vegbrauti og rødde. Myllaren fekk noko dropar av honom som skulde vera gode for all ting til kalle. Men vilde ikkje mannen tulle ein slaatt, sa Myllaren, so skulde han spela. Nei, de kunde han ikkje; hadde aldri i verdi kunna tulla, han ikkje. Men Myllaren hadde daa aldri raaka nokon som ikkje hadde kunna ein einaste slaatt, lét han til. Og so vart de til de at mannen tulla noko av ein slaatt, de vesle han kunde. Den kunde Myllaren vel, og mykje lenger og heilare. Han spela den og mange andre for mannen. De var "Treskreppa", de. Og sidan kalla Myllaren aldri den slaatten noko anna. (Berge: Myllarguten-Gibøen).

Rikard Berge skriv og at slåtten var mykje nytta av Håvard Gibøen, og kallar slåtten "ein glad og lett springar".

Talleiv Røysland nytta slåtten som tone for visa "No æ det joli au", som seinare vart spela inn av Øyonn Groven Myhren.

Variantgruppa 

Slåttegruppa har katalognummer 507 i Hardingfeleverket. Slåtten er og skriven ned av Gregar Nordbø, og det finst ein variant etter Olav Midtbø (Ho Kjersti sjøl). Desse formene er ikkje med i lista.

 a: Treskreppa, etter Gunnleik Smedal, Seljord . Nedskrift Eivind Groven 1921 (G 564). Slåtten er etter Olav Napper, Fyresdal.

 b: Jåle-Ragnhild, etter Harald Manheim, Seljord . Nedskrift Arne Bjørndal 1911 (B 152). Slåtten flettar ihop treskreppa med tak frå springaren Jåle-Ragnhild (dei 16 taktene i midten). Manheim hadde slåtten etter far sin, Egil Manheim, som atter hadde lært han av Leiv Sandsdalen kring 1860. Stevet er og knytt til Jåle-Ragnhild.

 c: Springar etter Knut Vandringen, etter Johannes Dale, Tinn . Nedskrift Eivind Groven 1961 etter opptak i NRK (G 1346, NRK magn. 2073).

 d: Kjempa, etter Olav Flåto, Hovin . Nedskrift Eivind Groven 1960 etter opptak i NRK (G 1172, NRK Magn. 1768).

 e: Ramsen, etter Olav Løndal, Tuddal . Nedskrift Eivind Groven 1964 etter opptak i NRK (G 1468, NRK magn. 1969).

 f: Ramsen, etter Hauk Buen, Jondalen i Buskerud . Nedskrift Eivind Groven 1964 (G 1467).

 g: Springar etter Kari Bakkerud, etter Odd Bakkerud, Nesbyen . Nedskrift Sven Nyhus 1977. Bakkerud lærte slåtten av mor si, som hadde spela hardingfele i unge år.

Norske slåttar
Ove Kvavik

Ove Kvavik () er ein norsk fotograf og kunstnar utdanna ved Trondheim Kunstakademi. 

Han har vore med i The Rest of Now, ein del av Manifesta 7 og på Tegnebiennale 2008 med arbeidet Erasing institution som viser fasaden av Kunstnernes Hus (der utstillinga fann stad) i form av ein blyantteikning, som publikum blei invitert til å viske ut.

Referansar

Bakgrunnsstoff 
 Offisiell nettstad for Ove Kvavik 

Norske kunstnarar
Norske fotografar